Mahiedine Mekhissi-Benabbad

**Mahiedine Mekhissi-Benabbad** (s. 15. maaliskuuta 1985) on ranskalainen estejuoksija.

## Ura
Mekhissi-Benabbad sijoittui Brysselin maastojuoksun MM-kisoissa 2004 nuorten sarjassa 61:nneksi. Saman vuoden Grosseton nuorten MM-kisoissa hän karsiutui estejuoksun alkuerissä ajalla 9.09,53. Hän karsiutui estejuoksun alkuerissä myös Erfurtin alle 23-vuotiaiden EM-kilpailuissa 2005. Vuonna 2006 hän juoksi kahdeksanneksi 1&nbsp;500 metrin juoksussa sekä Euroopan-cupin superliigassa ajalla 3.53,66 että yleisurheilun maailmancupissa. Vuonna 2007 Mekhissi-Benabbad voitti alle 23-vuotiaiden Euroopan-mestaruuden estejuoksussa ja oli toinen Euroopan cupin superliigassa.

Osakan MM-kisoissa 2007 Mekhissi-Benabbad karsiutui alkuerissä ajalla 8.33,11. Seuraavana vuonna hän voitti olympiahopeaa Pekingin olympialaisissa ajalla 8.10,49. Hän voitti lisäksi Euroopan cupin ja Ranskan-mestaruuden. Berliinin MM-kilpailuissa 2009 hän keskeytti loukkaantumisen takia alkuerässä. Vuonna 2010 hän oli 1&nbsp;500 metrin kahdeksas Dohan sisäratojen MM-kilpailuissa. Hän teki 30. kesäkuuta 2010 Reimsissä 2&nbsp;000 metrin estejuoksun maailmanennätyksen 5.10,68.

Barcelonan EM-kilpailuissa Mekhissi-Benabbad voitti 3&nbsp;000 metrin esteiden kultaa ajalla 8.07,87. Splitin maanosien cupissa hän sijoittui estejuoksussa kolmanneksi. Daegun MM-kilpailuissa 2011 hän sai 3&nbsp;000 metrin estejuoksussa pronssia ajalla 8.16,09. Hän voitti Euroopan-mestaruuden Helsingissä 2012 ajalla 8.33,23. Saman vuoden Lontoon olympialaisissa hän sai hopeaa ajalla 8.19,08. Göteborgin sisäratojen EM-kilpailuissa 2013 hän voitti kultaa 1&nbsp;500 metrillä. Mekhissi-Benabbad juoksi estejuoksun Euroopan ennätyksen 8.00,09 Timanttiliigan kilpailussa Pariisissa 6. heinäkuuta 2013.

Zürichin EM-kisoissa 2014 Mekhissi-Benabbad voitti 1&nbsp;500 metrin juoksun. Hän sijoittui alun perin ensimmäiseksi myös 3&nbsp;000 metrin estejuoksussa, mutta hänen suorituksensa hylättiin hänen riisuttuaan paitansa loppusuoralla. Hän on aiemminkin häiriköinyt kilpailuissa. Barcelonan EM-kisoissa vuonna 2010 Mekhissi-Benabbad pyysi kisamaskottia polvistumaan eteensä voitettuaan Euroopan-mestaruuden, minkä jälkeen hän työnsi maskotin kumoon. Vuotta myöhemmin Mekhissi-Benabbad joutui kilpailukieltoon tapeltuaan maanmiehensä Mehdi Baalan kanssa. Helsingin EM-kisoissa kesällä 2012 Mekhissi-Benabbad tönäisi jälleen kisamaskottia. Kisamaskottina toimi tuolloin 14–15-vuotias tyttö.

Mekhissi-Benabbad voitti 3&nbsp;000 metrin estejuoksun Euroopan-mestaruuden Amsterdamissa 2016 ajalla 8.25,63. Saman vuoden Rio de Janeiron olympialaisissa hän sai pronssia ajalla 8.11,52. Lontoon MM-kilpailuissa 2017 hän sijoittui 3&nbsp;000&nbsp;metrin estejuoksussa neljänneksi ja karsiutui 1&nbsp;500&nbsp;metrillä alkuerissä. Hän voitti 3&nbsp;000&nbsp;metrin estejuoksun Euroopan-mestaruuden Berliinissä 2018 ajalla 8.31,66. Saman vuoden maastojuoksun EM-kilpailuissa hän kuului sekaviestissä Ranskan hopeajoukkueeseen.

## Henkilökohtaiset ennätykset
;Ulkoradat
* 1&nbsp;000 metrin juoksu: 2.17,14 (2009)
* 1 500 metrin juoksu: 3.33,12 (2013)
* Maili: 3.51,55 (2014)
* 2&nbsp;000 metrin juoksu: 4.56,85 (2013)
* 3&nbsp;000 metrin juoksu: 7.44,98 (2010)
* 2&nbsp;000 metrin estejuoksu: 5.10,68 (2010)
* 3&nbsp;000 metrin estejuoksu: 8.00,09 (2013)

;Sisäradat
* 1&nbsp;500 metrin juoksu: 3.36,95 (2013)
* 2&nbsp;000 metrin juoksu: 5.08,58 (2017)
* 3&nbsp;000 metrin juoksu: 7.43,72 (2013)

## Lähteet
* 
* Profiili Tilastopajan tietokannassa 

### Viitteet

## Aiheesta muualla